.ao

.ao, Անգոլայի վերին մակարդակի ազգային դոմեն։ Այն կառավարվում է Հեռահաղորդակցության և տեղեկատվական տեխնոլոգիաների նախարարության կողմից (MTTI)IANA: Delegation Record for .AO, պորտուգալերեն՝ Ministério das Telecomunicações, Tecnologias de Informação e Comunicação Social (MINTTICS)՝ Instituto do Fomento para a Sociedade de Informação-ի միջոցով։ Պաշտոնական ռեգիստրը dns.ao-ն է, որը նույնպես գտնվում է MTTI-ի ներքոdns.ao: O que é o DNS.AO?: 


 Պատվիրակության պատմություն 
.ao վերին մակարդակի տիրույթը կառավարվում էր Engenharia da Universidade Agostinho Neto-ի (Ագոստինյո Նետոյի համալսարանի ճարտարագիտական ​​ֆակուլտետ) կողմից, երբ այն ի սկզբանե պատվիրակվել է 1990-ականների կեսերին:

2000 թվականի փետրվարին Fundação para a Computação Científica Nacional (FCCN) կազմակերպությունը, որը պատասխանատու է .pt (Պորտուգալիա) վերին մակարդակի տիրույթի կառավարման համար, սկսել է տեխնիկական ծառայություններ տրամադրել .ao վերին մակարդակի տիրույթի համար և ընդգրկվել է որպես իր տեխնիկական կոնտակտ IANA Root Zone տվյալների բազայում:

2013 թվականի մայիսին, FCCN-ի առաքելության և պարտականությունների վերակառուցումից հետո, ստեղծվեց Associação DNS.PT ( DNS.PT ) անվամբ նոր կազմակերպություն՝ .pt վերին մակարդակի դոմենը կառավարելու և մի քանի այլ ccTLD-ների , այդ թվում՝ .ao-ի համար տեխնիկական ծառայություններ մատուցելու համար։

2014 թվականի հոկտեմբերին IANA Root Zone Database-ը թարմացվել է՝ .ao տեխնիկական կոնտակտային տվյալների փոփոխությունը DNS.PT-ի արտացոլելու համար։

2018 թվականի հունվարի 25-ին, նախագահի թիվ 16/18 հրամանագրով, MTTI-ի առաքելությունը հաստատվեց որպես Անգոլայում հեռահաղորդակցության և տեղեկատվական տեխնոլոգիաների քաղաքականության և ռազմավարության համար պատասխանատու մարմին։

2018 թվականի օգոստոսի 21-ին նախագահի թիվ 107/18 հրամանագրով հաստատվեց .ao վերին մակարդակի դոմենի կառավարման և շահագործման փոխանցումը MTTI-ին: 2018 թվականի հոկտեմբերի 1-ին MTTI-ի թիվ 4820 հրամանագրով ստեղծվել է աշխատանքային կոմիտե .ao վերին մակարդակի դոմենի կառավարումը MTTI-ին փոխանցելու համար՝ «Անգոլայի պետության թվային ինքնիշխանության անվտանգությունն ու պաշտպանությունը կիբերտարածությունում ամրապնդելու նպատակով՝ տեխնիկական և վարչական միջոցառումներով»: Կոմիտեն համակարգում էր առաջարկվող վարչական կոնտակտային անձը՝ Մանուել Գոմես դա Կոնսեյսաո Հոմեմը, և կազմված էր հինգ անդամից, այդ թվում՝ գլխավոր քարտուղարը, իրավաբանական գրասենյակի տնօրենը, հեռահաղորդակցության ազգային տնօրենը, տեղեկատվական հասարակության և օդերևութաբանության ազգային տնօրենը և տեղեկատվական հասարակության զարգացման ազգային ինստիտուտի տնօրենը:

2020 թվականի մարտի 16-ին MTTI-ն նախաձեռնել է .ao վերին մակարդակի դոմենի փոխանցումը.ao IANA Report։ 

 Կանոններ և սահմանափակումներ 
Գրանցման կայքը գործում է 2009 թվականից և մինչև 2002 թիվը մնացել է անփոփոխ, միակ լեզուն եղել և մնացել է պորտուգալերենը։
Էջի մի քանի հղումներից մեկը ցույց է տալիս փաստաթուղթը .doc ձևաչափով, որը պարունակում է անգլերեն լեզվով գրանցման կանոններ, որոնք, ըստ ամենայնի, արդեն հնացված են։ Ցանկացած մեկը կարող է .ao դոմենի ներքո հասանելի անվան գրանցման հայտ ներկայացնել։  Համաձայն իրավաբանական կանոնների, Անգոլայից դուրս գրանցված անձինք իրավունք ունեն գրանցվելու  միայն երկրորդ մակարդակի դոմենների տիրույթներում՝ .it.ao: Google- ի որոնողական համակարգը, հավանաբար, որպես  առաջին իրավաբանական անձ,  գրանցվել է site.it.ao դոմենում։

Գրանցման հայտերը վերջնական են դառնում դրանց վավերացումից 96 ժամ անց, որի ընթացքում փորձագետների խումբը կարող է որոշել, թե արդյոք դոմենային անվանումը դիմորդին տրամադրելը հակասում է ազգային շահերին, շփոթեցնող կերպով նման է այլ կազմակերպությունների գրանցված ապրանքանիշերին, ունի նվաստացուցիչ իմաստ, գրանցված է այն կազմակերպությունների անունով, որոնք համապատասխան ապրանքանիշերի օրինական սեփականատերերը չեն, կամ ներառում է անհատապես կամ մեծածախ գրանցումներ, որոնք չեն օգտագործվում բովանդակություն փոխանցելու համարdns.ao: Termos e Condições: 

 Երկրորդ մակարդակի դոմեններ 
 .ed.ao — Անգոլայի կրթական հաստատությունների համար
 .gv.ao — Անգոլայի պետական գործակալությունների համար
 .og.ao — Անգոլայաի ցանկացած կազմակերպությունների համար
 .co.ao — Անգոլայի առևտրային կազմակերպությունների համար
 .pb.ao — Անգոլայի հրատարակչական կազմակերպությունների համար
 .it.ao — Անգոլայում չճանաչված միջազգային կազմակերպությունների համար

 Ծանոթագրություններ 

 Արտաքին հղումներ 
 IANA .ao whois տեղեկություն

Կատեգորիա:1995 հիմնադրումներ
ao

sv:Toppdomän#A